SK
C 380/22
Úradný vestník Európskej únie
3.10.2022
Žaloba podaná 10. augusta 2022 – Cecoforma a Sopexa/REA (Vec T-493/22) (2022/C 380/26) Jazyk konania: francúzština Účastníci konania Žalobkyne: Conception, études et coopération de formation (Cecoforma) (Liège, Belgicko), Société pour l’expansion des ventes des produits agricoles et alimentaires (Sopexa) (Paríž, Francúzsko) (v zastúpení: B. Schutyser a R. Meylemans, advokáti) Žalovaná: Európska výkonná agentúra pre výskum (REA) Návrhy Žalobkyne navrhujú, aby Všeobecný súd: — zrušil nedatované rozhodnutie Európskej výkonnej agentúry pre výskum, ktoré bolo oznámené spoločnosti Cecoforma 20. júla 2022, zadať časť 1 verejného obstarávania (REA/2021/OP/0002), týkajúceho sa organizácie podujatí a propagačných a informačných kampaní o trhu v tretích krajinách pre agropotravinárske odvetvie, spoločnosti One (Gopa Com, Edelman Public Relations Worldwide SA, Opera Business Dreams SL), a nie spoločnostiam Cecoforma a Sopexa, — uložil Európskej výkonnej agentúre pre výskum povinnosť nahradiť trovy konania.
Dôvody a hlavné tvrdenia Na podporu svojej žaloby žalobkyne uvádzajú dva žalobné dôvody. 1.
Prvý žalobný dôvod je založený na porušení článku 296 druhého odseku ZFEÚ, článku 41 ods.
2 písm.
c) Charty základných práv Európskej únie, článku 170 ods.
3 rozpočtového nariadenia (1), bodov 23 a 31 prílohy I k rozpočtovému nariadeniu, všeobecných zásad transparentnosti, zákazu diskriminácie a rovnosti zaobchádzania a na zjavne nesprávnom posúdení.
Žalobkyne v tejto súvislosti tvrdia, že agentúra buď nevykonala preskúmanie na prvý pohľad neobvykle nízkej ceny ponuky uchádzača, ktorému bola zákazka zadaná, alebo sa domnievala, že ponuka, ktorú predložil, nebola neobvykle nízka, alebo súhlasila s jeho odôvodnením a domnievala sa, že jeho ponuka nemala neobvykle nízku cenu. 2.
Druhý žalobný dôvod je založený na porušení článku 296 druhého odseku ZFEÚ, článku 41 ods.
2 písm.
c) Charty základných práv Európskej únie, článku 167 ods.
1 písm.
a) rozpočtového nariadenia, článku 168 ods.
6 rozpočtového nariadenia, bodu 30.2 písm.
c) prílohy I k rozpočtovému nariadeniu a všeobecných zásad transparentnosti, zákazu diskriminácie a rovnosti zaobchádzania.
Žalobkyne sa domnievajú, že agentúra buď neoverila, či ponuky obsahovali nezrovnalosti, alebo sa nesprávne domnievala, že ponuka vybraného uchádzača nezrovnalosti neobsahovala.
(1)
Nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012 (Ú. v.
EÚ L 193, 2018, s. 1).
Žaloba podaná 11. augusta 2022 – UGA Nutraceuticals/EUIPO – BASF (OMEGOR) (Vec T-495/22) (2022/C 380/27) Jazyk, v ktorom bola podaná žaloba: angličtina Účastníci konania Žalobkyňa: UGA Nutraceuticals Srl (Gubbio, Taliansko) (v zastúpení: M. Riva, J. Graffer a A.
Ottolini, lawyers) Žalovaný: Úrad Európskej únie pre duševné vlastníctvo (EUIPO)